
Induktív blokkmérő tervezése

A gépészet területén napjainkban elengedhetetlen az automatizált folyamatok használata, a növekvő
piaci igény, az elvárt minőség és a gyártási költségek csökkentésének érdekében. Projektem keretein
belül egy olyan mérő eszköznek a tervezését mutatom be, amely egy automatizált folyamat részeként
működik. Az eszköz külső és belső méretek ellenőrzésére alkalmas. A mérőeszköz kettő egységből áll,
egy mozgó részből és egy alapból. A mozgó részen elhelyezkedő tapintó érintkezik közvetlen a
munkadarabbal, aminek az elmozdulási mértékét az alapban elhelyezkedő induktív szenzor érzékel és
digitális jelként közöl. A Matro Kft.-nél az automatizált robotcellákban már több helyen is használt a
blokkmérők alkalmazása. Ezek részben kielégítik a méretek ellenőrzéséhez szükséges folyamatot,
viszont számos probléma jelentkezett összeszerelésük és beállításuk során. Ennek hatására egy olyan
gondolat támadt, hogy tervezzek egy egyedi blokkmérőt, amit a piacon találhatóak helyett
alkalmaznánk és az azokon tapasztalt, látott problémákat és tervezési megoldásokat kijavítva
legyártanánk. Dolgozatomban ennek az egyedi gyártású blokkmérő műszaki pályájának a piackutatástól
a konstrukciós tervezésig történő lépéseit mutatom be.



